|  |
| --- |
| **СПРАВКА**  **ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ ОТ ОБЩЕСТВЕНАТА КОНСУЛТАЦИЯ НА ПРОЕКТ НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА № 3 ОТ 2015 Г. ЗА УСЛОВИЯТА И РЕДА ЗА ПРИЛАГАНЕ НА СХЕМИТЕ ЗА ДИРЕКТНИ ПЛАЩАНИЯ** |

| **№** | **Организация/  потребител**  **(вкл. начина на получаване на предложението)** | **Бележки и предложения** | **Приети/**  **неприети** | **Мотиви** |
| --- | --- | --- | --- | --- |
|  | **Добруджански Овощарски Съюз** - постъпило по електронната поща на 11.08.2020 | Подкрепяме предложението Ви в преходните и заключителни разпоредби § 6. За кампания 2020 г. кандидатите за подпомагане да представят документите по чл. 32, ал. 1 в съответните областни дирекции на Държавен фонд „Земеделие“в периода от 1 до 31 декември 2020 г. Документите следва да бъдат издадени в периода от 1 февруари до 31 декември 2020 г. | Приети |  |
|  | **Сдружение „Българска Асоциация на Малинопроизводителите“** – постъпило с писмо № 15-308 от 12.08.2020 г. | Подкрепяме предложението Ви в преходните и заключителни разпоредби  § 6. За кампания 2020 г. кандидатите за подпомагане да представят документите по чл. 32, ал. 1 в съответните областни дирекции на Държавен фонд „Земеделие“ в периода от 1 до 31 декември 2020 г. Документите следва да бъдат издадени в периода от 1 февруари до 31 декември 2020 г. | Приети |  |
|  | **Асоциация на земеделските производители в България /АЗПБ/ –** постъпило по електронната поща на 14.08.2020 г. | С настоящото бих искал да Ви информирам, че Асоциация на земеделските производители в България /АЗПБ/, подкрепя предложения проект за изменение и допълнение на Наредба № 3. | Приети |  |
|  | **Национален съюз на градинарите в България** – постъпило по електронната поща на 23.08.2020 г. | С писмо от 10.08.2020 г. изпратено до нас от г-жа Снежана Благоева беше отправена покана да изразим становище по предложените от Асоциация „Български пипер“, Сдружение „Съюз на Дунавските овощари“ и Сдружение “Българска Асоциация на Малинопроизводителите и ягодоплодните"промени в Наредба № 3 от 2015 г. за условията и реда за прилагане на схемите за директни плащания. МЗХГ изрично заяви позиция, че промените ще бъдат приети само при наличието на пълен консенсус от представителите на  производителите на плодове и зеленчуци. В тази връзка управителният съвет на НСГБ изрази принципно становище, че предлаганото съкращаване на сроковете за представяне на документи би засегнало някои от представителите на бранша. След проведените разговори  и консултации се оказва, че нашите съображения са изолирани от общата позиция и липсват други възражения срещу предлаганите промени. Предвид желанието ни да бъдем конструктивен партньор, а не пречка пред съкращаването на времето за изплащане на обвързаната подкрепа (каквато е заявената цел на предлаганите промени), ние от Националния Съюз на Градинарите в България се присъединяваме към общата позиция на  "Асоциация „Български пипер“, Сдружение „Съюз на Дунавските овощари“ и Сдружение “Българска Асоциация на Малинопроизводителите и ягодоплодните", намерила отражение в проекта за промени на Наредба № 3 от 2015 година на министерството | Приети |  |
|  | **Българска Асоциация на производителите на оранжерийна продукция** – постъпило по електронната поща на 14.08.2020 г. | С настоящия имейл Ви уведомявам, че сдружението "Българска асоциация на производителите на оранжерийна продукция" (БАПОП) дава своето положително становище за изменението и допълнението на Наредба № 3 от 2015 г. за условията и реда за прилагане на схеми за директни плащания. | Приети |  |
|  |  | Моля да бъде обърнато внимание да не би да възникне колизия между §6 от ПЗР на проекта за изменение и допълнение на Наредбата и чл. 32 ал. 8 на същата Наредба. Ако МЗХГ прецени за логично и правилно от юридическа гледна точка, би следвало евентуално в следващ §7 да се измени и ал. 8 на чл.32 с текст "Документите по ал. 1 следва да бъдат издадени в периода от 1 януари до 31 декември на годината на кандидатстване.", който текст да влезе в сила от 01.01.2021 година. | Приети |  |
|  | **Асоциация „Българския пипер”** – постъпило по електронната поща на 05.06.2020 г. | Бихме желали субсидирането на продажбите на пресен пипер за прясна консумация да започне от 15.07.2020 г. и да продължи до 15.11.2020 г.  Субсидирането на продажбите на пресен пипер за преработка да започне от 15.08.2020 г. и да продължи до 15.11.2020 г. | Неприети | Съгласно чл. 75 от Регламент № 1306/2013 на Европейския парламент и на Съвета относно финансирането, управлението и мониторинга на ОСП, плащанията по схемите за подпомагане могат да се отпуснат най-рано от 16 октомври. Плащанията не се извършват преди да са приключили всички проверки на условията за допустимост от държавата членка. Предвид периода на представяне на документите за реализация на продукцията, тези проверки не могат да бъдат приключени, за да се получи увереност по отношение на плащанията. |
|  |  | Съгласни сме със субсидиране на продажбите за прясна консумация на всички пресни зеленчуци, които отговарят на условията за обвързана подкрепа, през месеците юни и юли, имайки предвид намалената себестойност на оранжерийните зеленчуци.  Съгласни сме отчитането на количествата набрани и продадени пресни пипери през 2020 г. да се извърши до 31.12.2020 г., а не през 2021 г. с цел преодоляване на трудностите от Ковид – 19. | Приема се. |  |
|  | **Национална Асоциация на картофопроизводителите** – постъпило по електронната поща на 21.08.2020 г. | Здравейте,  УС на НАК обсъди с картофопроизводителите по области предложението за изтегляне на доказването на добивите с един месец до 31.12. и счита, че пазарните условия и тенденцията в следващите месеци са изключително неблагоприятни за съкращаване на срока за продажби.  Въведените ограничителни мерки поради пандемията от Ковид 19 свързани с затварянето на голяма част от Хотелите и ресторантите, които са основен консуматор както и изключително слабия туристически сезон оказват огромно негативно влияние на пазара на картофи и картофени продукти. Търсенето е изключително слабо, цените ниски и натиска на субсидирани картофи от ЕС, ще доведат до невъзможност на българските картофопроизводители да постигнат необходимите продажби в съкратения срок. За да удържат цените на някакво равнище картофопроизводителите ни ще търсят възможности за складиране и продажби в по дълъг период. | Приети | Нанесени са съответни корекции в проекта |
|  | Решението ни е: Да се запази 31 януари, като срок за доказване на продажбите.  Обвързаната подкрепа се прилага вече пет години и всеки от нас е предвидил в приходната си част получаването на подкрепата в края на март, началото на април. |  |  |
|  | Асоциация на овощарите в България – постъпило по електронната поща на 17.08.2020 | Във връзка с предложение от Ваша страна за отчитане на счетоводните документи/фактури по схемата за обвързана с производството подкрепа за плодове до 31.12.2020 г., Ви уведомявам, че подкрепяме това Ваше предложение. | Приети |  |
|  | **Съюз на Дунавските овощари** – постъпило по електронната поща на 04.06 2020 г. | Сдружение Съюз на Дунавските овощари като браншова организация защитаваща интересите на земеделски производители от сектор Плодове искаме да изкажем нашето предложение за промяна на срока за отчитане на приходните документи за реализирана продукция по схемата „Обвързано подпомагане на плодове и зеленчуци”. Предложението, което даваме е срока да се промени от досегашният от 2 Януари до 31 Януари на следващата календарна година, на от 1 Декември до 31 декември на текущата година.  Нашето предложение е базирано върху направено проучване сред членовете на Сдружение Съюз на Дунавските овощари и Добруджански овощарски съюз. Мотивацията ни за това предложение е съобразно трудната икономическа и финансова година, поради ситуацията с коронавируса (KOVID-19) и значителните измръзвания през тази стопанска година. При по-ранното отчитане на документите доказващи задължителните минимални добиви и реализация на продукцията по схемата „Обвързано подпомагане за плодове и зеленчуци”, ще е възможно да се изтеглят с един месец плащанията по схемата | Приети |  |
|  | **Българска асоциация Биопродукти** – постъпило по електронната поща на 19.08.2020 г. | Българска Асоциация Биопродукти /БАБ/ е съгласна с **Промените в Наредба №3/2015 г.**,касаещи   разпоредбата, уреждаща срока за предоставяне по-рано на документите за реализация на продукцията от плодове и зеленчуци. | Приети |  |